એ મીમ્સ તો મીમ્સ હતા, એમાં રમૂજ, અતિશયોક્તિ અને બેજવાબદારીભર્યો અભિગમ હોય એ સ્વાભાવિક હતું, પરંતુ ‘માત્ર અમેરિકી ગોરી પ્રજા જ મહાન છે, દુનિયાના બાકીના લોકો ડોબા છે અને અમેરિકામાં ઘૂસી આવેલા મેક્સિકનો, અશ્વેતો, એશિયનો (ભારતીયોસહિત) અમેરિકાની વાટ લગાડી રહ્યા છે’ એવો સંદેશો રમૂજી ઢબે ફ્લાવતાં એ બધાં મીમ્સને અમેરિકાના જવાબદાર પત્રકારોએ ગંભીરતાપૂર્વક લીધાં અને એમાં જે કંઈ જૂઠાણાં હતાં, જે કંઇ અયોગ્ય હતું એ બધું ખોલી-ખોલીને લોકો સમક્ષ રજૂ કરતી વખતે એમણે વિચાર્યું કે આવી રીતે અમે જૂઠ પરથી પડદો ઊંચકીશું તો લોકો સત્ય સમજી જશે.